EkBass/fiwiki-20250220-pages-articles huggingface dataset:
Pinakoloni

Pinakoloni (C6H12O) on alifaattisiin ketoneihin kuuluva orgaaninen yhdiste. Yhdistettä käytetään orgaanisen kemian synteeseissä lähtöaineena valmistettaessa muita kemikaaleja. ==Ominaisuudet== Pinakoloni on huoneenlämpötilassa väritöntä nestettä ja sillä on mieto piparmintunkaltainen tuoksu. Yhdiste liukenee kohtalaisesti veteen ja hyvin moniin orgaanisiin liuottimiin kuten etanoliin, dietyylieetteriin ja asetoniin. Pinakolonin reaktiot ovat tyypillisiä alifaattisille ketoneille. ==Valmistus ja käyttö== Pinakolonia valmistetaan teollisesti tyypillisimmin isobuteenin ja formaldehydin välisellä niin kutsutulla Prins-reaktiolla tai pivaliinihapon ja etikkahapon tai asetonin välisellä reaktiolla, jota katalysoivat titaanidioksidi ja harvinaisten maametallien oksidit. Muita tapoja ovat pivaloyylikloridin reaktio Grignard-reagenssien kanssa ja 2,3-dimetyyli-2-buteenin hapetus vetyperoksidilla.M. J. Keenan & M. A. Krevalis: Carboxylic Acids, Trialkylacetic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 19.10.2016.Hardo Siegel & Manfred Eggersdorfer: Ketones, Ullmann's Encyclopedia of Industrial Chemistry, John Wiley & Sons, New York, 2000. Viitattu 19.10.2016 Yhdistettä voidaan valmistaa myös käsittelemällä pinakolia hapolla esimerkiksi rikkihapolla. Tässä reaktiossa muodostuu ensin karbokationi, joka toisiintuu pinakoloniksi. Reaktiota kutsutaan pinakolitoisiintumiseksi. : Pinakolonia käytetään orgaanisen kemian synteeseissä lähtöaineena. Siitä valmistetaan muun muassa halogenoituja johdannaisia, triadimefonia, metributsiinia, buprenorfiinia, pinasidiiliä ja pindonia. ==Lähteet== == Aiheesta muualla == Luokka:Ketonit
Itseapukirjallisuus

Itseapukirjallisuus eli self help -kirjallisuus on tietokirjallisuuden laji, joka pyrkii auttamaan lukijaansa elämään paremmin. Itseapukirjat tarjoavat lukijalle ohjeita, joiden noudattamisen pitäisi johtaa onnellisuuden lisääntymiseen. Ratkaisut esitetään kirjoissa usein askelina tai vaiheina. Kirjoissa esitellään usein esimerkkihenkilöitä, joiden tarinat rohkaisevat lukijaa noudattamaan kirjan neuvoja. Itseapukirjallisuuteen kuuluu esimerkiksi popularisoivia psykologian kirjoja, new age -henkisiä kirjoja, bisnes-kirjoja sekä rakkaus- ja parisuhdekirjoja. Kirjakaupoissa ja kirjastoissa itseapukirjoja on sijoiteltu eri osastoihin, kuten hengelliseen kirjallisuuteen, psykologiaan ja filosofiaan. Itseapukirjat ovat vanha ilmiö, mutta ne ovat nousseet hyvin suureen suosioon etenkin 2010-luvun Yhdysvalloissa. Nykyajan itseapukirjat keskittyvät usein yksilöön siinä kun vielä 1800-luvulla ne opettivat ihmisiä olemaan parempia kansalaisia. Yksilökeskeisten itseapukirjojen varhainen klassikko on Dale Carnegien Miten saan ystäviä, menestystä, vaikutusvaltaa (1936). ==Lähteet== ==Aiheesta muualla== * Self help -kirjat – auta itseäsi auttamaan: Onko self help -kirjoista oikeasti apua?, City-lehti 18.8.2006 *
Université Paris-Sud

Paris-Sud-yliopisto (ransk. Université Paris-Sud eli UPS, myös: Université Paris-XI) oli vuosina 1971-2019 toiminut yliopisto. Se perustettiin, kun Pariisin yliopiston jaettiin useiksi yksiköiksi. Yliopistossa oli yli 30 000 opiskelijaa. Yliopiston seuraaja on vuonna 2020 toimintansa aloittanut Université Paris-Saclay. Kansainvälisten rankkausten perusteella yliopistoa pidettiin yhtenä Ranskan parhaista.Université Paris-Sud File:Orsay château faculté des sciences.jpg| Yliopiston rakennuksia. File:UPSud Orsay.JPG| Yliopiston luonnontieteiden opetustilojen sisäänkäynti. File:6 Orsay Université Paris Sud 1.jpg| Paris-Sud -yliopiston hiukkaskiihdytinlaitteistojen aluetta. == Lähteet == ==Aiheesta muualla== * Viralliset kotisivut. Luokka:Pariisin yliopisto Luokka:Seulonnan keskeiset artikkelit
Woroban piirikunta

Woroban piirikunta on yksi Norsunluurannikon neljästätoista ylimmän tason hallintoalueesta. Piirikunnan pinta-ala on 31 100 km². Asukasluku oli 845 139 vuonna 2014. Piirikunta sijaitsee maan luoteisosassa ja sen hallinnollinen keskus on Séguéla. Woroban piiri muodostettiin yhdistämällä Bafingin ja Worodougoun alueet vuonna 2011. ==Lähteet== Luokka:Norsunluurannikon piirit
Serial Presence Detect

Serial Presence Detect (SPD) on automaattinen tapa saada tietoa tietokoneen muistimoduulin asetuksista. Aikaisemmissa 72-pinnisissä SIMM-muistimoduuleissa oli viisi pinniä rinnakkaiseen Parallel Presence Detect (PPD) tiedolle, mutta 168-pinnisissä DIMM-muistimoduuleissa käytetään sarjamuotoista koodausta suuremmalle määrälle tietoa. ==Kuvaus== Kun tietokone käynnistetään se suorittaa POST-testin. 1990-luvun puolivälin jälkeen testi on pystynyt automaattisesti konfiguroimaan tietokoneessa olevan laitteiston. SPD on muistilaitteiston ominaisuus, joka kertoo tietokoneelle mitä muistia koneeseen on asennettu ja tarvittavat ajoitukset sen käyttämiseksi. Tämän ominaisuuden sisällön määrittelee JEDEC- standardi.http://www.memorytesters.com/ramcheck/rc_ap3.htm Jotta tietokone tukisi SPD:tä JEDEC-standardi vaatii että tietyt parametrit sijoitetaan alempaan 128 tavuun muistimodulilla olevaan EEPROMiin. Kyseiset tavut sisältävät tietoa ajoitusparametreista, valmistajasta, sarjanumeron ja muuta hyödyllistä tietoa. Muistia käyttävät laitteet päättelevät automaattisesti käyttötavan näiden tietojen perusteella. Esimerkiksi SPD-tieto voi sisältää tietoa CAS-latenssista, jolloin tietokone osaa asettaa sen automaattisesti ilman käyttäjän puuttumista asiaan. == Laajennukset == JEDEC-standardi määrittelee vain osan SPD:ssä käytetyistä tavuista, jonka jälkeen moduulilla olevassa EEPROMissa voi olla tilaa laajennoksille kuten: * Enhanced Performance Profiles (EPP) * Extreme Memory Profile (XMP) EPP on Nvidian ja Corsairin kehittämä laajennos kun taas XMP on Intelin kehittämä laajennos. Lisäksi AMD:ltä on AMP-laajennos "Radeon Memory" -muistille ja useat emolevyvalmistajat ovat kehittäneet omia tekniikoita XMP-profiilien lukemiseen AMD:n piirien kanssa: MSI:llä on A-XMP, Asus on kehittänyt DOCP:n ja Gigabytellä on EOCP. EXPO on AMD:n uusi muistiprofiili, jota tuetaan Ryzen 7000 -suorittimissa DDR5-muistien kanssa. == Ohjelmatuki == SPD-tiedon lukemiseen voidaan käyttää eri menetelmiä: * dmidecode-ohjelma toimii useilla alustoilla mutta raportoi BIOSin kertomia arvoja, jotka voivat olla rajallista tai virheellistä * decode-dimms on Linux-ohjelma, joka lukee tiedon suoraan mutta vaatii SMBus-ohjaimen tuen ytimessä * spdmem on OpenBSD:lle saatava ohjelma == Lähteet == == Aiheesta muualla == * Serial Presence Detect (vaatii tunnistautumisen) * Serial Presence Detect Technical Reference (PDF) Luokka:Muistit
Bostonin roomalaiskatolinen arkkihiippakunta

Bostonin roomalaiskatolinen arkkihiippakunta () on katolisen kirkon arkkihiippakunta Massachusettsin osavaltiossa Yhdysvalloissa. Siihen kuului 1 088 pappia ja lähes 2 miljoonaa jäsentä. Pienempiä hiippakuntia ovat Burlington, Fall River, Manchester, Portland, Springfield in Massachusetts ja Worcester. == Piispat ja arkkipiispat == * Jean-Louis Lefebvre de Cheverus (1808–1823) * Benedict Joseph Fenwick (1825–1846) * John Bernard Fitzpatrick (1846–1866) * John Joseph Williams (1866–1907) * William Henry O’Connell (1907–1944) * Richard Cushing (1944–1970) * Humberto Sousa Medeiros (1970–1983) * Bernard Francis Law (1984–2002) * Sean Patrick O’Malley (2003– ) == Lähteet == Luokka:Kristinusko Massachusettsissa Luokka:Yhdysvaltain katoliset hiippakunnat
Belize (alue)

Belize on yksi kuudesta Belizen hallintoalueesta. Alueen pinta-ala on 4 307 km². Asukasluku oli 95 292 vuonna 2010. Hallinnollinen keskus on Belize City. ==Lähteet== ==Aiheesta muualla== Luokka:Belizen alueet
Vornanen

Vornanen on suomalainen sukunimi. Sitä käytetään lähinnä Laatokan Karjalassa ja Pohjois-Karjalassa. Kielentutkijat yhdistävät nimen venäläisiin linnun nimityksiin vorona 'varis' ja voron 'korppi'. Karjalan myyttinen sissipäällikkö Vorna on Pohjois-Pohjanmaalta tallennetussa kansantarinoissa nimetty Vornasen suvun esi-isäksi.. Vornanen on sukunimenä muun muassa seuraavilla henkilöillä: * Antero Vornanen (1889–1937), soitinrakentaja * Daniel Vornanen, jalkapalloilija * Hannes Vornanen, (1891–1968), runonlaulaja * Ignoi Vornanen (1827–1889), maanviljelijä ja metsästäjä * Jukka Vornanen (s. 1985), vihreä poliitikko ja historiantutkija * Martta Vornanen (1910–1989), runoilija * Rauni Vornanen, kirjailija * Reino Vornanen, Lahden apulaiskaupunginjohtaja 1944–1963 * Sakari Vornanen (s. 1938), yritysjohtaja, kauppaneuvos * Timo Vornanen (s. 1969), perussuomalaisten poliitikko ja kansanedustaja ==Lähteet==
TLC (televisiokanava)

TLC on Warner Bros. Discoveryn omistama yhdysvaltalainen televisiokanava, jonka lähetykset Discovery Networks Finland aloitti Suomessa 1. joulukuuta 2016. Kanava aloitti ensin paikalla 18, mutta se siirtyi 17. toukokuuta 2017 kanavapaikalle 11. TLC on lyhenne sanoista The Learning Channel. Kanavan viisi suosituinta ohjelmaa ovat 90 päivää morsiamena, Forencic Files, Tohtori Paise, Unexpected ja Hengenvaarallisesti lihava. == Lähteet == == Aiheesta muualla == * TLC:n virallinen sivusto Luokka:Discovery Networks Luokka:Suomalaiset televisiokanavat Luokka:Yhdysvaltalaiset televisiokanavat Luokka:Vuonna 1972 perustetut televisiokanavat Luokka:Vuonna 2016 perustetut televisiokanavat
Maire (veistos)

Maire on kuvanveistäjä Kerttu Horilan vuonna 2010 valmistunut Porissa sijaitseva julkinen veistos. Pronssiin valettu ja panssariväreillä maalattu teos kuvaa puistonpenkillä istuvaa naisfiguuria. Teos painaa 300 kiloa. === Teoksen toteutus === Horila on toteuttanut Maire -veistoksen Porin seudun nykytaiteen tukiyhdistys Lupaus ry:n järjestämään kutsukilpailuun. LUPAUS 2010 -kilpailussa pyydettiin taiteilijoilta ideoita Porin keskustaan sijoittuvasta taideteoksesta. Tuomaristo valitsi Kerttu Horilan ehdotuksen voittajaksi 19.3.2010. Maire on tehty liikuteltavaksi veistokseksi, jonka sijoituspaikka muuttuu tilanteen ja yleisöjen mukaan. Veistoksen paljastustilaisuus järjestettiin 9.7.2010, jolloin se sijoitettiin Porin keskustaan, Eetunaukiolle. Teos kuuluu Porin kaupungin ulkoveistoskokoelmaan. === Valmistustapa === Veistoksen muotin taiteilija valmisti eri menetelmällä kuin aikaisemmat keramiikkaveistoksensa. Yleensä Horila muotoilee keramiikkaveistoksensa käsin, jolloin hän aloittaa hahmon jaloista ja tekee kasvot aina viimeiseksi. Veistoksen osat hän polttaa paloina ja liimaa kiviliimalla yhteen. Mairen muottia varten taiteilija valmisti metallisen tukirungon, kiinnitti siihen poikittaisia tukipuita ja kanaverkkoa, sekä lopuksi päälle kuvanveistosavea. === Mairen sijoituspaikat === Maire sijaitsee kesäisin Eetunaukiolla, Porin keskustassa sijaitsevan kävelykadun varrella. Talveksi Maire on siirretty Satakunnan ammattikorkeakoulun (SAMK) kampuksen aulaan, Matkakeskuksen läheisyyteen. Maire vieraili Raumalla kesällä 2013, jolloin Rauman taidemuseo lainasi sitä Kerttu Horilan näyttelyn ajaksi. Veistos sijoitettiin Hauenguanoon. Heinäkuussa 2016 Maire vartioi SuomiAreena- viikon ajan Porin kaupungin ympäristöviraston Pori-pihaa. == Lähteet == * * === Viitteet === Luokka:Porin patsaat ja veistokset
Trinity

Trinity voi viitata seuraaviin: *Trinity College, useita samannimisiä oppilaitoksia *Trinity, Kingston Wall -yhtyeen oma levy-yhtiö *Trinity, Yhdysvaltain tekemän maailman ensimmäisen ydinkokeen peitenimi *Trinity, Revolution Renaissance -yhtyeen albumi *Trinity, Matrix-elokuvasarjan hahmo.
Second Morning

Second Morning on japanilaisen Morning Musumen toinen studioalbumi, joka julkaistiin vuonna 1999. == Kappaleet == # # # # # # # # # # # # == Lähteet == Luokka:Morning Musumen albumit Luokka:Vuoden 1999 albumit
Scott Hoying

Scott Hoying (s. 17. syyskuuta 1991PTX Official. Twitter.) on yhdysvaltalainen laulaja ja a cappella -yhtye Pentatonixin jäsen. Hänen äänialansa on baritoni. Hoyingia pidetään yhtyeen keulahahmona ja perustajana yhdessä tenori Mitch Grassin ja mezzo-sopraano Kirstie Maldonadon kanssa. Hoying on myös toinen osapuoli youtuber-duosta SUPERFRUIT, jonka hän muodostaa yhdessä ystävänsä ja bänditoverinsa Grassin kanssa. Ennen Pentatonixia Hoying lauloi SoCal VoCal -nimisessä a cappella -yhtyeessä Kalifornian yliopistossa. Hän on kotoisin Arlingtonista, Texasista. Hänen vanhempansa ovat Rick ja Connie Hoying. Hänellä on muun muassa saksalaisia sukujuuria. Hoying on laulanut kahdeksanvuotiaasta saakka, ja 13-vuotiaana paikallisen The Next Big Star Contest -kilpailun seurauksena hän pääsi jopa levyttämään oman country- albuminsa "Arms Around the World". == Lähteet == ==Aiheesta muualla== Luokka:Elävät henkilöt Luokka:Vuonna 1991 syntyneet Luokka:Yhdysvaltalaiset laulajat
Oglethorpe University

Oglethorpe University on pieni yksityinen liberal arts college Brookhavenissa, Atlantan esikaupunkialueella Yhdysvaltojen Georgiassa. Vuonna 1835 perustettu, runsaan tuhannen opiskelijan college on nimetty osavaltion perustajan, brittikenraali James Oglethorpen mukaan. Oglethorpe University tunnetaan Crypt of Civilization -aikakapselin säilytyspaikkana. == Historiaa == Oglethorpe University perustettiin 1835 Midwayhin, osavaltion silloisen pääkaupungin Milledgevillen eteläpuolelle. Koulun perustivat presbyteriaanit, mutta nykyisin se on tunnustukseton. Yhdysvaltain sisällissota johti koulun sulkemiseen vuosiksi 1862–1866. Kun osavaltion pääkaupunki siirrettiin Milledgevillestä Atlantaan, Oglethorpe University seurasi mukana. Vuonna 1870 se toimi Atlantan nykyisen kaupungintalon kohdalla. Taloudelliset vaikeudet pakottivat kuitenkin sulkemaan koulun. Oglethorpe avattiin uudelleen tunnustuksettomana eli uskonnollisista ryhmistä riippumattomana vuonna 1913. Vuonna 1915 alettiin rakentaa sille uutta kampusta Brookhavenin kaupunginosaan tohtori Siemers Jacobsin aloitteesta. Hän toimi sittemmin collegen rehtorina (president) lähes kolme vuosikymmentä. Oglethorpe Universitystä tuli Oglethorpe College vuonna 1965, mutta university-sana otettiin käyttöön taas vuosia myöhemmin. Uusgoottilaiseen tyyliin rakennettu 0,4 neliökilometrin kampus on otettu mukaan Yhdysvaltojen historiallisten kohteiden luetteloon. === Maskotti === Siemers Jacobs valitsi oppilaitoksen maskotiksi merilinnun nimeltä etelänkeiju (engl. stormy petrel), koska James Oglethorpen kerrottiin ihailleen sen sitkeyttä ja rohkeutta. Niinpä myös collegen urheilujoukkueet tunnetaan nimellä Stormy Petrels. == Aiheesta muualla == Luokka:Georgian osavaltion yliopistot ja korkeakoulut Luokka:National Register of Historic Places -kohteet Georgiassa
Hilse (täsmennyssivu)

Hilse voi tarkoittaa seuraavia: * hilse, ihosta irronneiden kuolleiden ihosolujen muodostamaa eloperäistä eritettä * Hilse, vuosina 1977–1980 ilmestynyt aikakauslehti * Hilse-levyt, suomalainen levymerkki * Hilse II, suomalainen albumi vuodelta 1979
Kirstuanjärvi

Kirstuanjärvi on Pirkanmaalla Nokialla Tottijärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kirstuanjärvi on osa Pyhäjärven lähialuetta. == Maantietoa == Järven pituus on 350 metriä, leveys 300 metriä ja sen pinta-ala on 8,1 hehtaaria. Järvi on matalarantainen ja rannat ovat soistuneet. Järven etelä- ja länsipuolella sijaitsee peltomaita ja muualla on metsämaita. Järveen laskee vain kaksi lyhyttä metsäojaa. Järven laskuoja lähtee etelärannasta ja se juoksee kilometrin verran peltomaiden läpi ja laskee sitten Tottijärven koillisrantaan. Rantaviivan pituus on 1,3 kilometriä. Järven länsipuolella sijaitsee kolmen maatilan pellot. Ranta on suota, mutta siitä huolimatta sinne on rakennettu kolme vapaa-ajan asuntoa. Niille johtaa tiet järveä noin 300 metrin päästä ohittavalta yhdystieltä 2292. == Historiaa == Vuonna 1953 julkaistussa peruskartassa järven ympärillä oli nykyistä paljon enemmän peltoa. Itärannan niemekkeellä oli peltotilkkuja ja järven pohjoisosissa muutama peltoalue. Peltojen kuivatusojat oli johdettu rantasuolle tai suoraan järveen. Rantojen läheisyyteen on rakennettu vapaa-ajan asuntoja verrattain myöhään. Voidaan ajatella, että vuoden 1980 peruskartan jälkipainoksena olevat asuntojen merkinnät kertovat ensimmäisen asunnon rakentamisajasta. Edellä mainitut peltoalueet ovat nykyään metsitettyjä, mikä on tapahtunut vuoden 1991 kartan julkaisun jälkeen. == Lähteet == Luokka:Pyhäjärven alue (Tampere) Luokka:Tottijärven järvet
Nattesferd

__NOTOC__ Nattesferd on norjalaisen metalliyhtye Kvelertakin kolmas studioalbumi. Se julkaistiin 13. toukokuuta 2016 levymerkillä Roadrunner Records. Nattesferd on edeltäjiinsä nähden tyyliltään melodisempaa, perinteisempää hard rockia. Albumilta julkaistiin singlenä kappale ”1985”. Nattesferd debytoi Suomen virallisen listan sijalla 9. Kappaleista ”Svartmasse” ja ”Nattesferd” julkaistiin musiikkivideot. == Vastaanotto == Albumi sai positiivisen vastaanoton. Albumiarvosteluiden keskiarvoja mittaavan Metacriticin arvosana albumille on 83/100, mikä perustuu kuuteen ammattilaisarvioon. Kaaoszinen Tom Frankton arvioi yhtyeen onnistuneen säilyttämään kunnianhimonsa ja albumin olevan pelkistetympi ja harkitumpi kuin edeltäjänsä. Soundin Salla Harjula antoi albumille hyvän arvosanan, vaikka sanoikin kaivanneensa hyökkäävämpiä kappaleita. == Kappaleet == # # # # # # # # # == Kokoonpano == * Erlend Hjelvik – laulu * Vidar Landa – kitara * Bjarte Lund Rolland – kitara * Maciek Ofstad – kitara * Marvin Nygaard – basso * Kjetil Gjermundrød – rummut == Arvostelut == * Allmusic: Allmusic review * The A.V. Club: B+ * Consequence of Sound: BConsequence of Sound review * Kaaoszine: 9–/10 * Pitchfork Media: 8.0/10 * Soundi: == Lähteet == Luokka:Vuoden 2016 albumit Luokka:Kvelertakin albumit
Volvo ÖV4

thumb|Volvo ÖV4 Volvo ÖV4 oli Volvon ensimmäinen automalli. Nimi ÖV4 tulee sanoista Öppen Vagn 4 cylindar eli avoauto, 4 sylinteriä. Auton lempinimeksi tuli kuitenkin Jakob. Ensimmäinen Jakob valmistui 14. huhtikuuta 1927 ja sen ajoi ulos tehtaalta myyntipäälikkö Hilding Johanson. Jakobin kysyntä oli melko rajoittunut, koska pohjoismaiden markkinoilla myytävä avoauto ei ole sääolojen takia mikään myyntimenestys, ÖV4:ssä nimittäin oli vain avattava kuomu, joten sitä ei pystytty talvella käyttämään ollenkaan, autoa valmistettiin vain 300 kappaletta. Sedan versio autosta tunnetaan nimellä Volvo PV4. == Markkina-alue == ÖV4:ää vietiin ulkomaille melko vähän, Suomi oli ensimmäinen maa jonne sitä tuotiin, myöhemmin autoja vietiin myös Tanskaan, Kuubaan, Hollantiin, Palestiinaan, Syyriaan, Egyptiin, Marokkoon ja Argentiinaan. == Kolari == Vuonna 1926 yksi ÖV4 auton prototyypeistä joutui nokkakolariin amerikkalaisen auton kanssa, tuontiauto romuttui mutta volvo selvisi muutamalla naarmulla. Tästä syntyi Volvon turvallisuusajatus ja Volvon koko turvallinen imago, mikä on vielä nykyäänkin yrityksen myyntivaltti. Luokka:Volvo-henkilöautot Luokka:1920-luvun autot
Aigáleo

Aigáleo (, myös Egáleo), antiikin Aigaleos (, ), on vuori Attikassa Keski- Kreikassa. Sen korkeus on noin 465 metriä. Aigáleo-vuori sijaitsee Ateenan metropolialueen ja Attikan tasangon länsilaidalla ja Thriásion tasangon kaakkoispuolella. Vuoren pituus on noin kahdeksan kilometriä ja se suuntautuu Eleusiinlahdelta Attikan tasangolle lounais-koillissuunnassa. Poíkilo-vuori eli Poikilon Oros on Aigáleon jatke sen pohjoispuolella. Vuoria erottaa Athinón-valtakatu. Aigáleon kaupunki ja kunta, jotka sijaitsevat vuoren koillispuolella, ovat saaneet nimensä vuoresta. Vuoren ympärillä sijaitsevat myös muun muassa Agía Varvára, Chaïdári, Korydallós, Keratsíni, Pérama, Níkaia ja Skaramagkás. Vuorelta on hyvä näköala Salamiin saarelle ja sitä ympäröivälle merialueelle. Persian kuningas Kserkes seurasi vuorelta Salamiin meritaistelua vuonna 480 eaa. Herodotos kertoo, kuinka Kserkes oli pystyttänyt tätä varten vuorelle valtaistuimensa.Herodotos: Historiateos VIII.90. == Lähteet == Luokka:Kreikan vuoret Luokka:Länsi-Attika
Arákynthos

Arákynthos () eli Zygós (Ζυγός) on vuori ja vuorijono Aitolia-Akarnaniassa läntisessä Keski-Kreikassa. Sen korkeus on 984 metriä. Arákynthos-vuorilla sijaitsee Kleisoúran rotko. Vuorten pohjoispuolella sijaitsevat Lysimachía- ja Trichonída-järvet, lounaispuolella Mesolóngin–Aitolikón laguunit ja eteläpuolella Korintinlahti. Agrínion kunnan osa Arákynthoksen kunnallisyksikkö, entinen itsenäinen kunta, on saanut nimensä vuoresta. == Lähteet == Luokka:Aitolia-Akarnania Luokka:Kreikan vuoret
Ardittós

Ardittós ( eli Λόφος Αρδηττού, Lófos Ardittoú), antiikin Ardettos (, ), on kukkula Pagkrátin kaupunginosassa Ateenassa Kreikassa. Sen korkeus on 133 metriä. Kukkula sai nimensä antiikin aikaisesta Ardettes-nimisestä heeroksesta, jonka kerrotaan sovittaneen ateenalaisten väliset erimielisyydet. Siitä lähtien kukkula oli paikka, jossa heliaia-oikeusistuimen tuomarit vannoivat valansa. Kukkula sijaitsi Ilissos-joen etelärannalla. Kukkulalla oli Tykhelle omistettu temppeli sekä myöhemmin myös Herodes Atticuksen hauta. Panateenalainen stadion sijaitsi Ardettos- ja Agra-kukkuloiden välisessä laaksossa. Nykyisin kukkula on puistoa. Uudelleenrakennettu stadion (Panathinaïkó-stadion) sijaitsee sen koillispuolella. Kukkulan pohjoispuolelta kulkee Ardittoú-katu. == Lähteet == Luokka:Ateenan kukkulat
Attikan tasanko

Attikan tasanko (), usein myös Ateenan tasanko (Λεκανοπέδιο Αθηνών, Lekanopédio Athinón) on tasanko Attikassa Kreikassa. Ateenan kaupunki ja pääosa sen metropolialueesta sijaitsevat tasangolla ja täyttävät sen nykyisin lähes kokonaan. Attikan tasangon keskellä kohoavat Akropolis-kukkula (Akrópoli), Lykavittós-kukkula sekä Tourkovoúnia-kukkulajono. Tasangon halki virtaa Kifisós-joki. Tasangon pohjoispuolella sijaitsee Párnitha-vuori, koillispuolella Pentéli-vuori, itäpuolella Ymittós-vuori ja Mesógeian tasanko, ja länsipuolella Aigáleo- ja Poíkilo-vuoret ja Thriásion tasanko. Etelässä Attikan tasanko aukeaa Saroninlahdelle. Hallinnollisesti Attikan tasangon alue jakautuu Keski-Ateenan, Länsi-Ateenan, Pohjois-Ateenan, Etelä-Ateenan ja Pireuksen alueyksiköihin ja edelleen lukuisiin kuntiin. Varsinainen Ateenan kaupunki ja kunta sijaitsee tasangon keskellä. Ateenan metropolialue on kasvanut tasangon laajuiseksi nopeasti ja suhteellisen hallitsemattomasti 1900-luvun jälkimmäisen puoliskon aikana. Tasanko on Kreikan tiheimmin asuttu alue ja myös yksi koko Euroopan tiheimmin asuttuja alueita. Antiikin Ateenassa tasangon asukkaat (pediakoi) muodostivat arkaaisella kaudella yhden väestöryhmän, jota vastaan antiikin kirjailijat asettavat tuon ajan politiikassa Attikan rannikon asukkaat (paralioi) sekä vuorten takaisten alueiden (kuten Mesógeian tasangon) asukkaat (hyperakrioi tai diakrioi). == Lähteet == Luokka:Ateenan maantiede Luokka:Kreikan tasangot
Eláti

Eláti () eli Stavrotá (Σταυρωτά) on vuori ja vuorijono Lefkaksen saarella Jooniansaarilla Kreikassa. Se on saaren korkein vuori ja sen korkeus on 1 182 metriä. Vuoren korkeimman huipun nimi on Stavrotá, mitä nimeä käytetään myös koko vuoresta. Toiseksi korkeimpaan huippuun, jonka korkeus on 1 126 metriä, viitataan usein erikseen nimellä Eláti. Siksi myös sen korkeus ilmoitetaan joskus koko vuoren korkeudeksi. pienoiskuva|vasen|Eláti-vuoria Lefkaksen keskiosissa. Vuori sijaitsee Lefkaksen keskiosissa Karyán Egkloúvin kylän eteläpuolella. Vuorelta on hyvä näköala lähes koko saarelle. == Lähteet == == Aiheesta muualla == Luokka:Kreikan vuoret Luokka:Lefkas
Mesógeia

Mesógeia () tai Mesógaia (Μεσόγαια) on tasanko itäisessä Attikassa Kreikassa. Mesógeia käsittää itäisen Attikan sisämaan sekä itärannikon, ja sillä sijaitsee Ateenan metropolialueen itäosa esikaupunkeineen. Hallinnollisesti Mesógeian alue kuuluu Itä-Attikan alueyksikköön. Se koostuu pääpiirteissään kunnista Pallíni, Rafína-Pikérmi, Paianía, Spáta-Artémida, Kropía ja Markópoulo Mesogaías. Mesógeian tasangon länsipuolella sijaitsee Ymittós-vuori ja Attikan tasanko, pohjoispuolella Pentéli-vuori ja Marathonin tasanko, ja eteläpuolella Soúnion niemi. Viime vuosikymmeninä Ateenan metropolialue on laajentunut huomattavasti tasangolle. Vielä 1980-luvulla alue oli pääosin viljelykäytössä. Nykyisin tasangolla on lukuisia kaupunkeja ja kyliä sekä teollisuusalueita. Spátan kaupunki sijaitsee tasangon keskellä. Rannikolla sijaitsevat alueen satamakaupungit Rafína ja Pórto Ráfti. Myös Ateenan kansainvälinen lentoasema, joka avattiin vuonna 2001, sijaitsee tasangolla. Muu alue tasangosta on edelleen pitkälti viljelykäytössä. Mesógeian alue kytkeytyy Ateenan keskustaan Ymittóksen pohjoispuolelta kiertävien valtatien A6 eli Attikan valtatien sekä metrolinjan 3 välityksellä. Antiikin Mesogeia tai Mesogaia oli yksi Ateenan kaupunkivaltion Kleistheneen uudistuksen mukaisista pääalueista. Se käsitti varsinaisen kaupungin (asty) ja rannikon (paralia) ulkopuolisen Attikan sisämaa-alueen. Tähän kolmijakoon perustui fylejen jako trittyksiin. Mesogeia-maalari oli 600-luvun alussa eaa. toiminut nimeltä tuntematon keramiikkamaalari. == Lähteet == Luokka:Itä-Attika Luokka:Kreikan tasangot
Poíkilo

Poíkilo (), antiikin Poikilon Oros (, ”Kirjava vuori”, ), on vuori Attikassa Keski-Kreikassa. Sen korkeus on noin 465 metriä. Poíkilo-vuori sijaitsee Ateenan metropolialueen ja Attikan tasangon länsilaidalla ja Thriásion tasangon itäpuolella. Sen pituus on noin 11 kilometriä. Vuoren eteläpuolella sijaitsee Aigáleo-vuori, jonka jatke se on. Vuoria erottaa Athinón-valtakatu. Kauempana Poíkilo-vuoren pohjoispuolella sijaitsee Párnitha-vuori. Lounaispäässä vuori päättyy Eleusiinlahteen. Vuoren juurella sijaitsevat muun muassa Kamateró, Petroúpoli, Peristéri, Chaïdári ja Skaramagkás. == Lähteet == Luokka:Kreikan vuoret Luokka:Länsi-Attika
Thriásion tasanko

Thriásion tasanko () eli Eleusiin tasanko on tasanko läntisessä Attikassa Kreikassa. Thriásion tasangon erottavat sen itäpuolella sijaitsevasta Attikan tasangosta ja Ateenan metropolialueen pääalueesta Poíkilo- ja Aigáleo-vuoret. Tasangon pohjoispuolella sijaitsee Párnitha-vuori, ja länsipuolella Patéras- vuori ja Megarída. Etelässä tasanko avautuu Eleusiinlahdelle. Hallinnollisesti Thriásion tasangon alue kuuluu Länsi-Attikan alueyksikköön. Tasangon alue on nykyisin suurelta osalta Ateenan läntisiä esikaupunkeja ja teollisuusaluetta. Tärkeimmät kaupungit ovat Elefsína, Mándra, Magoúla ja Asprópyrgos. Tasangolla on myös muun muassa Elefsínan sotilaslentokenttä. Tasangon pohjoisosan halki kulkee Attikan valtatie (A6) sekä Ateenan metropolialueen paikallisjunan (Proastiakós) rata. Tasanko on saanut nimensä antiikin ajan Thriasta, joka oli yksi antiikin Ateenan demoksista. Antiikin aikana alueen merkittävin kaupunki oli Eleusiin mysteereistä tunnettu Eleusis, jonne johti Ateenasta Pyhä tie. Tasangon halki virtasi pieni Kefissos-virta, jota ei tule sekoittaa Attikan tasangon suurempaan Kefissos-jokeen (nykyinen Kifisós). == Lähteet == Luokka:Kreikan tasangot Luokka:Länsi-Attika
Giant Metrewave Radio Telescope

Giant Metrewave Radio Telescope (GMRT) on Intiassa lähellä Punea sijaitseva radioteleskooppiryhmä, joka koostuu kolmestakymmenestä halkaisijaltaan 45-metrisestä radioteleskoopista. Observatoriota hoitaa National Centre for Radio Astrophysics, joka kuuluu Tata Institute of Fundamental Researchiin. == Radioteleskoopin rakenne == Giant Metrewave Radio Telescope koostuu kolmestakymmenestä radioteleskoopista jotka ovat 45 metrisiä lautasantenneja. Ne käyttävät radiotaajuuksien metristä aallonpituusaluetta. Lautasten tukirakenne on tehty kevyeksi minkä mahdollistaa se ettei Intiassa ole tasangolla lunta. Siinä on 16 paraabelin muodostavaa tukirakennetta jotka on tehty pyöreästä teräsputkesta ja kiristetty teräksestä valmistetuilla vaijereilla jotka on sijoitettu lähelle paraabelin pintaa. Heijastuspinta koostuu kevyestä teräsverkosta jonka lankojen paksuus on 0,55 millimetriä ja reikien koko vaihtelee keskustan läheltä 10 × 10 millimetristä uloimpien 20 × 20 millimetriin. Antennin teräsosissa on käytetty yksinomaan ruostumatonta terästä. Lautaset on kiinnitetty kiinnitetty 15 metrin korkean betonitornin päälle. Antennilautasen paino 80 tonnia ja vastapaino noin 40 tonnia. Paraabeliheijastinantennit ovat Y:n muodossa ja toimivat yhdessä radiointerferometrinä. Suurin perusviivan pituus on noin 25 kilometriä. == Taajuudet == Käytetyt radiotaajuudet ovat 50, 153, 233, 325, 610 ja 1420 MHz. Kaikilla taajuuksilla on kaksi polarisaatiota joten ne pystyvät tarkkailemaan taivasta kahdella ei taajuudella samanaikaisesti. Nämä aallonpituudet on valittu sen vuoksi että niiden alueella on tässä osassa Intiaa vähemmän ihmisten aiheuttamia häiriöitä. Näillä taajuuksilla antennien suurimmat saavuttamat resoluutiot ovat alimmilla taajuuksilla 60″ ja 1,4 GHz enää 2″. == Schiaparelli-luotaimen seuranta == GMRT:ä käytettiin ensimmäisen kerran avaruusaluksen seurantaa vuonna 2016, kun sillä seurattiin Schiaparelli- luotaimen laskeutumista Marsiin. GMRT seurasi Schiaparellin heikon merkkisinganaalin doppler punasiirtymiä. Se myös havaitsi signaalin katkeamisen 50 sekuntia ennen laskeutumista. == Lähteet == == Aiheesta muualla == * * * * * Luokka:Radioteleskoopit
Tourkovoúnia

Tourkovoúnia () tai Lykovoúnia (Λυκοβούνια), antiikin Ankhesmos (), on kukkula Attikassa Kreikassa. Se sijaitsee Attikan tasangolla Lykavittós-kukkulan koillispuolella varsinaisen Ateenan kaupungin ja kunnan pohjoisosassa. Kukkulan korkeus on noin 338 metriä, ja se on korkein varsinaisen Ateenan kaupungin alueen kukkuloista. Kukkulan nimi tarkoittaa ”Turkkilaisvuorta”. Nimi on mahdollisesti peräisin siitä, että osmanivallan aikana alueella oli turkkilaisten sotilaiden leiri tai turkkilainen hautausmaa. Toinen nimi Lykovoúnia tarkoittaa ”Susivuorta”, ja viittaa mahdollisesti alueen syrjäisyyteen entisaikaan sekä alueella eläneisiin susiin. Kerrotaan, että kukkulalla oli antiikin aikana Zeuksen patsas. Nykyisin kukkulalla sijaitsevat muun muassa Attikan lehto (Attikó álsos) sekä profeetta Elialle omistettu luostari (Moní Profíti Ilía). Kukkulan ympärillä sijaitsevat Ateenan kaupunginosat Áno Kypséli, Néa Kypséli, Néa Filothéi ja Girokomeío. Kukkulan pohjoispuolella sijaitsee Galátsin kaupunki ja koillispuolella Psychikón kaupunki. == Lähteet == == Aiheesta muualla == Luokka:Ateenan kukkulat Luokka:Galátsi
Schiaparelli

Schiaparelli tarkoittaa seuraavia asioita: *Giovanni Schiaparelli (1835–1910), italialainen astronomi *Elsa Schiaparelli (1890–1973), italialainen muotisuunnittelija *Schiaparelli (luotain), Mars-laskeutuja, osa ExoMars- hanketta.
Purjehdus Bysanttiin

Purjehdus Bysanttiin on vuonna 1990 julkaistu käännös Robert Silverbergin kolmesta alkuteoksesta: The Secret Sharer, Sailing To Byzantium, Enter A Solider. Kirja koostuu kolmesta kertomuksesta: Salainen seuralainen, Tulkoon sotilas — ja myöhemmin: vielä toinen ja Purjehdus Bysanttiin. == Sisältö == ===Sisällysluettelo=== * Salainen seuralainen s.7 * Tulkoon Sotilas — ja myöhemmin: vielä toinen s. 81 * Purjehdus Bysanttiin s. 123 ===Lainaus=== == Lähteet == Luokka:Yhdysvaltalaiset novellikokoelmat Luokka:Tieteisnovellikokoelmat Luokka:Vuoden 1990 kirjat
Alpago

Alpago on kunta Pohjois-Italiassa Bellunon maakunnassa Veneton alueella. Kunta perustettiin vuonna 2016 kun kolme kuntaa Farra d'Alpago, Pieve d'Alpago ja Puos d'Alpago yhdistyivät muodostaen Alpagon kunnan. Kuntaliitokset 2016 ==Lähteet== ==Aiheesta muualla== Luokka:Bellunon maakunnan kunnat
Tauno Ranta

Tauno Ranta (25. huhtikuuta 1920 Turku – 10. marraskuuta 2004 Helsinki) oli suomalainen taloustieteilijä. Hän toimi Suomen työnantajain keskusliiton johtajana vuosina 1963–1976 ja Elinkeinoelämän tutkimuslaitoksen toimitusjohtajana vuosina 1976–1983. Vuosina 1962–1963 Tauno Ranta oli Yhdistyneiden Kansankuntien asiantuntijana perustamassa Indonesian tilastolaitosta. Ranta valmistui Helsingin yliopistosta valtiotieteen kandidaatiksi toisena Suomessa vuonna 1946 ja seuraavana vuonna hän oli mukana perustamassa Valtiotieteen Kandidaattien Yhdistystä. ==Lähteet== Luokka:Suomalaiset taloustieteilijät Luokka:Suomalaiset elinkeinoelämän vaikuttajat Luokka:Vuonna 1920 syntyneet Luokka:Vuonna 2004 kuolleet
Val di Zoldo

Val di Zoldo on kunta Bellunon maakunnassa Veneton alueella Pohjois-Italiassa. Kunta perustettiin vuonna 2016 kun kaksi kuntaa Forno di Zoldo ja Zoldo Alto yhdistyivät muodostaen Val di Zoldon kunnan. Kuntaliitokset 2016 ==Lähteet== ==Aiheesta muualla== Luokka:Bellunon maakunnan kunnat
Will Elder

Will Elder (oikea nimi Wolf William Eisenberg; 22. syyskuuta 1921 Bronx, New York – 15. toukokuuta 2008 Rockleigh, New Jersey)Will Elder Lambiek Comiclopedia. Viitattu 19.10.2016.William Grimes: Will Elder, Cartoonist of Satiric Gifts and Overpopulated Scenes, Dies at 86 New York Times 18.5.2008. Viitattu 19.10.2016. oli yhdysvaltalainen sarjakuvapiirtäjä, joka tunnetaan parhaiten humoristiseen Mad-lehteen 1950-luvulla piirtämistään sarjakuvista ja pitkästä yhteistyöstään Madin perustajan Harvey Kurtzmanin kanssa. Elder opiskeli New Yorkissa High School of Music & Art -taidekoulussa, jossa hän tutustui tuleviin työtovereihinsa Harvey Kurtzmaniin ja Al Jaffeeseen. Hän ehti opiskella myös Academy of Designissa ennen liittymistään Yhdysvaltain armeijaan vuonna 1942. Palattuaan siviiliin vuonna 1946 hän perusti yhteisen studion Kurtzmanin ja Charles Sternin kanssa. Elderin ensimmäinen sarjakuva julkaistiin vuonna 1947 Toy Town -lehdessä. Seuraavina vuosina hän työskenteli John Severinin toimintasarjakuvien tussaajana päätyen siten 1950 EC Comics -kustantamon palkkalistoille. Elder piirsi itsenäisesti eräitä yksittäisiä tarinoita EC Comicsin tieteis- ja kauhusarjakuvalehtiin, käsikirjoittajina muun muassa Al Feldstein ja Jack Kamen. Kun Kurtzman vuonna 1952 perusti huumorilehti Madin, Elderistä tuli yksi sen alkuperäisistä piirtäjistä. Hän piirsi kahden vuoden ajan myös EC:n toiseen huumorijulkaisuun Paniciin. Elder erikoistui Madissa populaarikulttuurisatiireihin ja piirsi paljon vitsejä pursuneita parodioita tunnetuista sarjakuva- ja muista fiktiohahmoista. Elderin on sanottu luoneen Madille sen tunnusomaisen tyylin. Hänen sarjakuviensa tunnusmerkkinä olivat ruutujen taustalle ahdetut hullunkuriset yksityiskohdat, kuten outoja viestejä sisältäneitä kylttejä pitelevät hahmot. Elder jätti Madin yhdessä Kurtzmanin kanssa vuonna 1956 ja piirsi sen jälkeen useisiin Kurtzmanin perustamiin uusiin sarjakuvalehtiin, joita olivat Trump, Humbug ja Help!, jatkaen aiemmalla tyylillään. Yhdessä Kurtzmanin kanssa hän loi Goodman Beaver -nimisen sarjakuvahahmon. Vuosina 1962–1988 Elder piirsi Playboy-lehdessä julkaistua Kurtzmanin käsikirjoittamaa sarjakuvaa Little Annie Fanny, joka kertoi samannimisestä seksikkäästä tytöstä. Elder ja Kurtzman palasivat vanhemmalla iällään Madin toimituskuntaan kahdeksi vuodeksi 1985–1987. Sarjakuvien ohella Elder piirsi kirjankansia, elokuvajulisteita ja TV Guide -lehdessä julkaistuja tv-sarjojen mainoskuvia. Elder kuoli Parkinsonin taudin aiheuttamiin komplikaatioihin 86-vuotiaana vuonna 2008. ==Lähteet== ==Aiheesta muualla== *Elderin töitä Willelder.net. *Luettelo Elderin töistä Mad-lehdessä Madcoversite.com Luokka:Yhdysvaltalaiset sarjakuvantekijät Luokka:Mad Luokka:Vuonna 1921 syntyneet Luokka:Vuonna 2008 kuolleet
Al Jabal al Akhdar

Al Jabal al Akhdar () on Libyan kunta. Alueen pinta-ala on 11 429 km². Asukasluku oli 206 180 vuonna 2006. Hallinnollinen keskus on Beida. ==Lähteet== Luokka:Libyan kunnat
Jukkatalo

Jukkatalo Oy oli vuonna 1968 nimellä Pyhännän Rakennustuote Oy perustettu suomalainen puualan yritys, jonka päätoimialana oli puurakenteisten omakotitalojen valmistus ja myynti. Tehdas sijaitsi Pohjois-Pohjanmaalla Pyhännän kunnassa ja oli yksi kunnan suurimpia työnantajia. Jukkatalo oli vuonna 2015 Suomen neljänneksi suurin talotoimittaja runsaan viiden prosentin markkinaosuudella. Jukkatalo valmisti vuosittain noin 300 omakotitaloa. Yhtiön liikevaihto vuonna 2022 oli yli 95 miljoonaa euroa, ja se työllisti yli 200 henkeä. Jukkatalo kuului yhtenä toimijana suureen PRT-Forest -konserniin, jonka liikevaihto vuonna 2017 oli 141 miljoonaa euroa. Konserniin kuuluivat myös muun muassa hirsitaloja valmistanut Kontiotuote Oy ja yksilöllisiä puutaloja valmistanut Lappli-Talot Oy. Jukkatalo Oy oli vuonna 2019 Suomen suurin puutaloja valmistava yritys 57,6 miljoonan euron liikevaihdollaan, Kontiotuote Oy toiseksi suurin 56,7 miljoonalla eurolla ja Lappli-Talot Oy 11:nneksi suurin 8,1 miljoonalla eurolla . == Historia == Vuonna 1967 Pyhännän kunta perusti sahan kunnan korkean työttömyyden vuoksi. Yrityksen toimitusjohtajaksi valittiin Veijo Sydänmetsä. Vuonna 1968 yhtiön nimeksi tuli Pyhännän Rakennustuote Oy, joka ryhtyi valmistamaan huviloita ja vapaa-ajan asuntoja, pian myös pientaloja. Siitä kasvoi nykyinen Sydänmetsän perheen omistama PRT-Forest -konserni. 1980-luvun alussa Pyhännän Rakennustuote nousi Suomen valmistalomarkkinoiden kärkeen 16 prosentin markkinaosuudellaan eli noin 800 talopaketin vuosimyynnillään. Vuonna 2014 Jukka-talojen valmistus yhtiöitettiin konsernissa omaksi Jukkatalo Oy:ksi, kun taas Pyhännän Rakennustuote Oy:n uudeksi tehtäväksi tuli rakennusammattilaisten palveleminen puurakenteisilla elementeillä. Ilkka Sydänmetsä ja Lauri Konttila lukeutuivat viimeisiin yhtiön toimitusjohtajiin. == Konkurssi 2023 == Vaikka Jukkatalon liikevaihto nousi vuonna 2022 yli 95 miljoonaan euroon, yrityksen liiketulos painui samaan aikaan 4,6 miljoonaa euroa tappiolliseksi. Vaikka liiketulos oli pysynyt voitollisena neljänä edellisenä vuotena, vuoden 2022 tilanne oli poikkeus. Tilinpäätöksessään Jukkatalo perustelee tappiotaan ennätyksellisellä kasvulla, työvoimapulalla ja materiaalikustannusten nousulla. Lisäksi yrityksen täytyi toimittaa taloja sopimusehtojen mukaisilla hinnoilla, mikä vaikeutti tilannetta entisestään. Vuonna 2022 Jukkatalo työllisti yli kaksisataa henkilöä. Jukkatalo jätti konkurssihakemuksen Oulun käräjäoikeuteen 28. elokuuta 2023. Oulun käräjäoikeus asetti Jukkatalon konkurssiin seuraavana päivänä. Syyskuussa 2024 kerrottiin, että puuelementtituotantoa Jukkatalon entisessä tehtaassa Pyhännällä jatkaa entisten työntekijöiden perustama yritys Neco Elements, joka ei ole urakoija vaan puisten rakennuselementtien toimittaja. Jukkatalo-tuotemerkki myytiin joulukuussa espoolaiselle talofirmalle Havilla Oy:lle. == Lähteet == == Aiheesta muualla == *Jukkatalon kotisivut Luokka:Suomalaiset rakennustuotevalmistajat Luokka:Pyhäntä Luokka:Rakentamisen tuotemerkit Luokka:Entiset suomalaiset teollisuusyritykset
Moka (alue)

Moka on Mauritiuksen hallintoalue. Alueen pinta-ala on 234,4 km². Asukasluku oli 82 301 vuonna 2011. Hallinnollinen keskus on Moka. ==Lähteet== ==Aiheesta muualla== Luokka:Mauritiuksen alueet
Murhalesken muistelmat

Murhalesken muistelmat on Anneli Auerin kirjoittama kirja vuodelta 2016. Kirjassa Auer käsittelee kronologisesti elämäänsä alkaen ennen miehensä väkivaltaista kuolemaa, Ulvilan surmaa, läpi vuosia kestäneiden poliisitutkintojen ja oikeudenkäyntien, jolloin häntä epäiltiin teon tekijäksi. Auer käy läpi myös perheen arkea sekä tutkintavankeus- ja vankeusaikaansa. Kirja julkaistiin 16. syyskuuta 2016. Kirjasta otettiin Into- kustantamon historian suurin painos, useita tuhansia kappaleita. Kirja perustuu Auerin muistiinpanoihin ja se on ensimmäinen kirjallinen tuote, jossa Auer kertoo tapahtumien kulusta omin sanoin. Murhalesken muistelmat julkaistiin myös äänikirjana, ja Auer lukee kirjan itse. Lisäksi kirjan oikeudet on myyty Ruotsiin. == Lähteet == == Aiheesta muualla == * Kirjaesittely Into Kustannuksen sivuilla * * * Luokka:Suomalaiset elämäkerrat ja muistelmat Luokka:Vuoden 2016 kirjat
Ryhmä X/10

Ryhmä X/10 oli suomalaisten taiteilijoiden muodostama ryhmä 1950-luvulla. Ryhmä perustettiin vuonna 1955 ja se kokoontui Helsingissä Uudenmaankadulla Kumlinin kehysverstaassa. Eino Ruutsalo oli ryhmän johtohamo. Hänen mukaansa ”periaatteena oli työskennellä ilman valmiiksi saneltuja dogmeja ja jokainen jäsen toimi omana jurynään. Jäsenillä ei ollut enempää yhtenäistä aatteellista kuin tyylillistä ilmaisukieltäkään, vaan taloudelliset seikat olivat vaikuttaneet ryhmän syntymiseen.” Ryhmään kuului lisäksi muun muassa perustajajäsen Sophie Taxell, Igor Eriksson ja Erkki Hervo. Myös Olavi Haarala osallistui ryhmän näyttelyihin. Ryhmä järjesti yhteisiä näyttelyitä eri puolilla Suomea ja Pohjoismaita. Näyttelyissä oli esillä taidegrafiikkaa ja muita paperille tehtyjä teoksia. == Lähteet == * Jyväskylän taidemuseo, Oravien aarteita, Igor Eriksson * Suomen puupiirtäjien seura, Puupiirroksen historiaa * Kansallisgalleria, Ryhmä X/10 * Jyväskylän taidemuseo, Oravien aarteita Erkki Hervo * Helsingin Yliopisto /Pro gradu -tutkielma Eino Ruutsalosta * Kuvataiteilijamatrikkeli, Vilho Olavi Haarala Luokka:Suomalaiset taiteilijaryhmät
Rocket Lab

Rocket Lab on avaruustoiminta-alan yhtiö, joka on keskittynyt pienten kuormien laukaisuun Maan kiertoradalle. Perinteisesti pienet hyötykuormat kuten nanosatelliitit laukaistaan isompien hyötykuormien ohessa, jolloin ne ovat esimerkiksi aikataulun ja kiertoradan suhteen toissijaisessa asemassa. Rocket Labin perusti vuonna 2006 sen nykyinen CEO ja CTO Peter Beck. Yhtiön pääkonttori sijaitsee Yhdysvalloissa, mutta muiden muassa laukaisukeskus on Uudessa-Seelannissa. Laukaisukeskus Rocket Lab Launch Complex 1 avattiin virallisesti 2016. Yhtiön ensimmäinen kantoraketti Electron kykenee laukaisemaan 150 kg:n kuorman 500 km SSO:lle. Kaksivaiheinen raketti käyttää molemmissa vaiheissa yhtiön kehittämää Rutherford-rakettimoottoria, jonka ajoaine on LOX/RP-1. Erityistä uutta moottoreissa on sähkömoottoritoimiset pumput. Raketin lennon aikana jo tyhjenneet akut tiputetaan kyydistä. Rocket Lab kehittää Electron-raketin ensimmäisen vaiheen talteenottoa; marraskuussa 2020 onnistui ensimmäisen kerran hallittu laskeutuminen. == Historia == Rocket Labin perusti vuonna 2006 Peter Beck. Laukaisukeskus Rocket Lab Launch Complex 1 avattiin virallisesti 26. syyskuuta 2016 UTC. Rocket Labin ensimmäinen raketti oli Atea-1, kerran laukaistu suborbitaalinen luotainraketti. Laukaisu 20. marraskuuta 2009 onnistui sinänsä testinä, mutta raketin lentokorkeus jäi epävarmaksi. Yhtiön oman arvion mukaan se saavutti avaruuden 100 km:n rajan mutta mitattua varmennusta tälle ei saatu. Tämän jälkeen yhtiö alkoi kehittämään Electron-rakettia. Alun alkaen sen ensilento oli tarkoitus olla 2015 mutta koelento toteutui lopulta 25. toukokuuta 2017. Lennolla testattiin onnistuneesti ensimmäisen vaiheen toiminta, vaiheiden irrotus, toisen vaiheen sytytys sekä hyötykuormaa suojaavan nokkakartion irrotus. Raketti ei kuitenkaan saavuttanut kiertorataa. == Lähteet == == Aiheesta muualla == * Virallinen sivusto Luokka:Avaruustoimintayritykset
Paul Raymond

Paul Martin Raymond (16. marraskuuta 1945 St Albans, Hertfordshire, Iso- Britannia – 13. huhtikuuta 2019At the time of his death, UFO had just started what they refer to as their final world tour, dubbed "Last Orders".) oli brittiläinen kosketinsoittaja-kitaristi. Hänet tunnetaan ehkä parhaiten hard rock -yhtye UFOn kosketinsoittaja-kitaristina. Raymond soitti myös Michael Schenker Groupissa, sekä uransa alkuaikoina blues-yhtye Chicken Shackissa sekä pop-yhtye Plastic Pennyssa. == Diskografia == === UFO === * * * * * * * * * * * === Michael Schenker Group === * === Savoy Brown === * * * * === Chicken Shack === * * === Plastic Penny === * * == Lähteet == Luokka:Brittiläiset kitaristit Luokka:Brittiläiset kosketinsoittajat Luokka:Vuonna 1945 syntyneet Luokka:Vuonna 2019 kuolleet
Kaarinan puku

Kaarinan muinaispuku on rekonstruktio muinaispuvusta, joka perustuu Kaarinassa, nykyisin Turussa sijaitsevan Kaarinan Kirkkomäen kalmiston viikinkiaikaisen haudan 1/1950 löytöihin. Puku koostuu kaksivärisestä alusmekosta, kaksiosaisesta hameesta, liehukkeesta, esiliinasta, päähineestä ja viitasta. Kaksiosaisessa alusmekossa on luonnonharmaa paitaosa ja tummansiniset alaset eli näkymättömiin jäävä alempi kappale. Hame on vaalean sinivihreää kangasta ja koostuu kahdesta kappaleesta, jotka kiinnitetään olalta soljin. Hameen etukappaleen yläosassa on ommeltua koristeruudukkoa. Oikealta takaolalta riippuu vaaleansinivihreä liehuke. Esiliina on tummahkon sinivihreä ja kiinnitetään punaruskealla lautanauhalla. Esiliinan reunaa kiertävät pronssispiraalikoristeet. Tummansininen päähine on kehystetty pronssispiraalikoristein. Hapsullinen vaippa eli viitta on punaharmaa. Sidokseltaan kankaat ovat 4-vartisia bataviatoimikkaita. Päähine on murtotoimikasta. Kankaissa on ontelomaiset putkihulpiot ja ne on päätelty huolittelunauhoin. Loimen ja kuteen tiheydet vaihtelevat välillä 5–11 lankaa senttimetrillä. Kokonaan viikinkiajan tekniikoin tehty pukuversio Kaarinan puvusta kuuluu Turun museokeskuksen kokoelmaan tunnisteella TMM22593. Puku on valmistettu vuosina 1990–1999. Puku on valmistettu luonnonkuiduista pystykangaspuissa.Finna.fi, Museovirasto ==Lähteet== == Kirjallisuutta == * Tarina Kaarinan muinaispuvusta (1992) * Willberg, Ulla: Muinaispuku muinoin (2002) * Euran muinaispuku, naisella värttinä * Bergström, Matti: Tarina Kaarinan muinaispuvusta (2009) * Bergström Matti: Euran muinaispuku, istuva nainen etuviistosta ==Aiheesta muualla== * Kaarinan muinaispuku Finna.fi- sivustolla Luokka:Muinaispuvut Luokka:Kaarina Luokka:Varsinais-Suomen historia
Aaltoharjapleko

Aaltoharjapleko (Pseudolithoxus tigris) on imumonnien heimoon kuuluva kalalaji, joka elää luontaisesti Venezuelassa. == Ulkonäkö ja koko == Nämä monnit kasvavat noin 9 senttimetrin mittaiseksi. == Aiheesta muualla == *Tampereen Akvaariokala: Aaltoharjapleko (Pseudolithoxus tigris) *ITIS: Pseudolithoxus tigris *FishBase: Pseudolithoxus tigris Luokka:Imumonnit
Tilkkutäkki (albumi)

Tilkkutäkki on kokoelmalevy, johon on koottu rippikoululauluja tunnettujen suomalaisten muusikoiden esittäminä. Kappaleet valittiin Nuoren seurakunnan veisukirjasta eli "Punaisesta laulukirjasta", jota on vuosikymmeniä käytetty rippileireillä. Albumin tuottivat Markus Koskinen ja Sampo Haapaniemi. Albumi nousi Suomen virallisella listalla ykkössijalle. Levyä on myyty yli 30 000 kpl, ja se ylsi platinalevyrajan yli.STT:n uutinen Nyt.HS.fi == Kappaleet == == Lähteet == == Aiheesta muualla == * Discogs Luokka:Vuoden 2005 albumit Luokka:Tilkkutäkki-albumit
Joulutilkkutäkki

Joulutilkkutäkki on Tilkkutäkki -kokoelmalevysarjan neljäs osa, joka julkaistiin 5. marraskuuta 2007 levymerkillä Warner Music.iTunes: Joulutilkkutäkki == Kappaleet == #Jaakko Löytty: #Teppo Nuorva: #Pekka Simojoki: #Pekka Ruuska: #Merja Laaksonen: #Kari Haapala: #Mikko Kuustonen: #Jukka Leppilampi: #Tarvo Laakso: #Jouko Mäki-Lohiluoma: #Tilkkutäkki-kuoro: == Lähteet == Luokka:Tilkkutäkki-albumit Luokka:Vuoden 2007 joulualbumit
Alumiini-isopropoksidi

Alumiini-isopropoksidi eli alumiinitri-isopropoksidi ((C3H7O)3Al) on alumiini- ionien ja alkoksideihin kuuluvien isopropoksidi-ionien muodostama ioniyhdiste. Yhdistettä voidaan käyttää orgaanisen kemian synteeseissä katalyyttinä sekä muiden alumiiniyhdisteiden valmistamiseen. ==Ominaisuudet== Huoneenlämpötilassa alumiini-isopropoksidi on valkoista hygroskooppista kiteistä ainetta. Yhdiste esiintyy muille metallialkoksideille tyypillisesti oligomeereinä, tyypillisesti trimeereinä tai tetrameereinä. Alumiini- isopropoksidi reagoi veden kanssa muodostaen alumiinihydroksidia ja liukenee muun muassa etanoliin, isopropanoliin, kloroformiin, bentseeniin ja tolueeniin.Otto Helmboldt, L. Keith Hudson, Chanakya Misra, Karl Wefers, Wolfgang Heck, Hans Stark, Max Danner & Norbert Rösch: Aluminum Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2007. Viitattu 20.10.2016Kazuaki Ishihara, Hisashi Yamamoto & David Crich: Aluminum Isopropoxide, e-EROS Encyclopedia of Reagents for Organic Synthesis, John Wiley & Sons, New York, 2009. Teoksen verkkoversio Viitattu 20.10.2016 ==Valmistus ja käyttö== Alumiini-isopropoksidia voidaan valmistaa johtamalla isopropanolia alumiinilastuja sisältävän kolonnin läpi. Reaktiossa voidaan käyttää katalyyttinä jodia tai elohopea(II)kloridia, mutta se ei ole välttämätöntä. Toinen tapa yhdisteen valmistamiseen on lisätä isopropanolia alumiinikloridin bentseeniliuokseen, jolloin ammoniumkloridi saostuu liuoksesta. Alumiini-isopropoksidi voidaan puhdistaa tislaamalla alhaisessa paineessa. Alumiini-isopropoksidia käytetään orgaanisen kemian synteeseissä erityisesti Meerwein–Ponndorf–Verley-pelkistyksessä ja Oppenauer-hapetuksessa. Lisäksi sitä voidaan käyttää katalyyttinä oksiimien hydrolyysissä epoksidien toisiintumisissa ja renkaanavautumisadditioissa sekä eetterien synteeseissä. Muita käyttökohteita ovat alumiinin karboksylaattisuolojen, esimerkiksi palmitaatin, formiaatin, stearaatin ja asetyylisalisylaatin valmistuksessa, tekstiilien vedenpitävyyttä lisäävissä käsittelyissä ja eräiden maalien valmistuksessa.Arthur L. McKenna: Aluminum Carboxylates, Kirk-Othmer Encyclopedia of Chemical Technology, John Wiley & Sons, New York, 2000 Viitattu 20.10.2016 : ==Lähteet== Luokka:Alumiiniyhdisteet